આયુર્વેદએ કોઇ ‘પેથી’ નથી પરંતુ એક પવિત્ર શાસ્ત્ર છે લાઇફ સાયન્સ છે. જેની વિવિધ પધ્ધતિઓ દ્વારા ગંભીર રોગોમાં પણ ફાયદો થાય છે 20 ઓક્ટોબર 2014નો દિવસ યુનાઇટેડ નેશન્સમાં જુદા જુદા દેશોના પ્રતિનિધિઓ સામે સૌરાષ્ટ્રના અને મૂળ પોરબંદર પંથકની ડોક્ટર યુવતી ‘આયુર્વેદ-ધી સાયન્સ ઓફ લાઇફ’ વિષય પર આત્મવિશ્ર્વાસ પૂર્વક પ્રવચન આપી રહી હતી. પીન ડ્રોપ સાયલન્સ વચ્ચે દરેક આ યુવતીની વાત રસપૂર્વક સાંભળી રહ્યા હતા ભારતીય પ્રાચીન વારસારૂપ આયુર્વેના ગુઢ રહસ્યો ધીમે ધીમે ખુલતા જતા હતા અને દરેક એ રહસ્યથી પરિચિત અને અચંબીત થતા હતા સતત એક કલાકના આ માહિતીસભર પ્રવચન બાદ લોકોની ઉત્કંઠા વધી અને પ્રશ્ર્નોતરીના સેશન બાદ દરેકે પોતપોતાની શારીરિક તકલીફો માટે નાડી પરીક્ષણ પણ કરાવ્યું હતું લગભગ 350 જેટલી વ્યકિતઓએ લાઇનમાં ઉભા રહીને પોતાની તકલીફો માટે નિદાન કરાવી ટીપ્સ મેળવી હતી નાડી પરીક્ષણના આ નિદાનથી અભિભૂત થઇને ભારતીય પ્રાચીન વારસારૂપ આયુર્વેદની સરાહના કરી હતી અને ડોક્ટર યુવતિની પણ ભારોભાર પ્રશંસા કરી હતી ભારતનું નામ યુનાઇટેડ નેશન્સમાં રોશન કરનાર આ યુવતી એટલે ડો. હેતલ આચાર્ય.